Diari Oficial de la Generalitat Valenciana


Sumari del DOGV 2216, del 28-02-1994 (1994/830682)

RESOLUCIÓ d'1 de febrer de 1994, del Conseller de Treball i Afers Socials, per la qual es convoca la constitució de les borses per a la contractació d'assistències tècniques en obres.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2216

Data del DOGV
:   28-02-1994

Secció del DOGV
:   ALTRES DISPOSICIONS

Número del document
:   1994/830682


Data del document
:   01-02-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó d'1 de febrer de 1994, del Conseller de Treball i Afers Socials, per la qual es convoca la constitució de les borses per a la contractació d'assistències tècniques en obres. [94/0948]  
En virtut de les facultats conferides en l'article 35 de la Llei 5/1983, de 30 de desembre, de Govern Valencià i d'acord amb el que disposa el Decret 1005/1974, de 4 d'abril, i el Reial Decret 1465/1985, de 18 de juliol, resolc:  
Convocar la constitució de les borses per a la contractació d'assistències tècniques en obres de la Conselleria de Treball i Afers Socials, i aprovar les bases que han de regir la constitució de les borses i que són les següents:  
1. Objecte.  
La Conselleria de Treball i Afers Socials necessita contractar els serveis d'assistències tècniques per a la redacció de projectes, estudis de seguretat i/o direccions facultatives de les obres d'edificació que duga a cap en l'àmbit de les seues competències.  
Amb les propostes presentades es constituiran dues borses d'ofertes que permetran la selecció de la més escaient per, una vegada valorades objectivament, procedir a la contractació directa dels seus serveis en els casos en què així s'estime, tot això sense perjudici d'acudir quan ho considere l'administració, a altres sistemes d'adjudicació que la normativa de contractació estableix.  
Es constituiran dues borses:  
1. Borsa per a la redacció de projectes i/o direccions facultatives d'obra d'edificació.  
2. Borsa per a la redacció de projectes de seguretat i higiene i/o direccions facultatives d'obres d'edificació.  
2. Concurrents.  
Tots aquells professionals que es troben en possessió de la titulació necessària, bé a títol individual o en equip amb altres titulats de grau superior i/o mitjà. Quan els professionals es presenten en equip, hauran de signar tots la instància de sol·licitud.  
Podran presentar-se empreses o societats constituïdes per arquitectes superiors, aparelladors o arquitectes tècnics i, si escau, amb altres professionals, la finalitat i activitat dels quals tinga relació directa amb les opcions establertes en l'apartat 4 d'aquesta resolució.  
3. Període de vigència.  
El període de vigència d'aquestes borses serà fins el 31 de desembre de 1995 i, en tot cas, fins quedar constituïda una altra que la substituesca.  
4. Opcions a oferir:  
4.1. Opció primera: redacció de projectes i/o direcció facultativa d'obres d'edificació.  
4.2. Opció segona: redacció d'estudis de seguretat i higiene i/o direcció facultativa d'obres d'edificació.  
5. Documentació.  
Els professionals o empreses que desitgen participar en aquesta borsa hauran de presentar instància dirigida a la Conselleria de Treball i Afers Socials, on sol·liciten l'admissió segons model adjunt en annex I, i dos sobres tancats on figurarà en la part exterior «Sol·licitud per participar en la borsa d'ofertes d'assistència tècnica en obres».  
Sobre A. Documentació administrativa.  
S'hi hauran d'incloure originals, còpies legalitzades per notari o còpies compulsades dels següents documents:  
a) DNI i NIF, tant dels professionals lliures en règim individual, formant equip, i del signant en representació d'una empresa o societat.  
b) Declaració responsable dels professionals lliures a títol individual, formant equip, i de l'apoderat de l'empresa o societat, relativa a no estar incursos en cap de les circumstàncies que determinen la incapacitat per contractar amb l'administració, contingudes en l'art. 9 de la Llei de Contractes de l'Estat.  
c) Alta de l'Impost d'Activitats Econòmiques o rebut acreditatiu de l'últim pagament efectuat.  
d) Escriptura de constitució de la societat empresarial, i de l'atorgament de poders, degudament inscrites ambdues en el Registre Mercantil i, pel que a poders es refereix, validats per qualsevol servei jurídic de la Generalitat Valenciana.  
d) Documents de classificació, en cas de posseir-la, que tinga l'empresa, expedits per l'òrgan competent del Ministeri d'Hisenda, d'acord amb el RD 609/82, de 12 de febrer, o certificat de catàleg de contractistes de la Generalitat Valenciana.  
L'aportació de la documentació ara exigida ho és a l'efecte de participar en la borsa d'assistències tècniques de referència i per això no eximirà, si escau, d'una nova, total i actualitzada aportació cada vegada que l'ara sol·licitant resulte proposat per a l'adjudicació d'una determinada contractació. Així mateix, com a requisit previ a la resolució de l'adjudicació, s'acreditaran documentalment els punts implícits en la declaració expressa i responsable subscrita pel sol·licitant.  
En aquest sentit, i pel que fa a obligacions tributàries o de Seguretat Social, s'hi seguirà el que disposa l'art. 23, 3r. del Reglament General de Contractació.  
Sobre B. Documentació tècnica.  
El seu contingut estarà integrat per la següent documentació:  
1. Fotocòpia de la instància de sol·licitud.  
2. Disponibilitat de personal.  
a) Professional a títol individual, haurà de detallar el personal dependent i, si escau, els col·laboradors habituals.  
b) Professionals lliures formant equip, hauran de detallar les persones que l'integren, a més de relacionar el personal dependent i, si escau, els col·laboradors eventuals.  
c) Empreses consultores i de serveis, caldrà distingir-hi entre el personal integrant de la plantilla i els col·laboradors eventuals, si escau.  
Els tècnics i equip o empreses consultores, que hagen concorregut a anteriors convocatòries d'aquesta borsa, aportaran la documentació completa.  
3. Currículum individual, que contindrà:  
Dades personals:  
- Nom i cognoms.  
- Data i lloc de naixement.  
- Domicili i telèfon.  
Dades acadèmiques:  
- Titulació acadèmica.  
- Lloc on va cursar els estudis.  
- Anys de començament i final de carrera.  
- Especialitat, si s'escau.  
- Característiques destacables de l'expedient acadèmic.  
- Cursos de doctorat, si escau.  
- Tesi doctoral.  
- Altres.  
Activitat professional individual:  
- Activitat principal  
- Adreça professional i telèfon.  
- Treballs realitzats que considere més representatius, amb especial menció als següents temes:  
- Residencial col·lectiu.  
- Docent, quant a formació professional.  
- Altres projectes d'interés relacionats amb col·lectivitats amb problemàtiques físiques o psíquiques.  
- Altres projectes que desitgen destacar.  
Es relacionaran en primer lloc aquells treballs realitzats per a administracions públiques, i en segon lloc, aquells de caràcter privat.  
- Treballs realitzats per a la Conselleria de Treball i Afers Socials, així com per a l'Institut Valencià de Serveis Socials.  
De tots els treballs dels apartats anteriors que es referencien, caldrà fer-ne esment del pressupost, tipus d'actuació professional (redacció de projecte, direcció facultativa...).  
Activitat professional en equip o empresa.  
Hauran de presentar:  
- Currículum individual de tots els components de l'equip; en el supòsit d'empreses caldrà presentar currículum individual de tots els professionals que integren la plantilla i que posseesquen la titulació necessària per dur a cap els treballs descrits en les opcions que s'ofereixen.  
- A més caldrà presentar una memòria dels treballs més representatius realitzats per l'equip o empresa que opta a aquesta borsa, amb especial esment a aquests temes:  
- Residencial-col·lectiu.  
- Docent, quant a formació professional.  
- Altres projectes d'interès relacionats amb col·lectivitats amb problemàtiques físiques o psíquiques.  
- Altres projectes que es desitge destacar.  
Es relacionaran en primer lloc aquells treballs realitzats per a administracions públiques, i en segon lloc, aquells de caràcter privat.  
- Treballs realitzats per a la Conselleria de Treball i Afers Socials, així com per a l'Institut Valencià de Serveis Socials.  
De tots els treballs dels apartats anteriors que es referencien, s'hi farà menció del pressupost, tipus d'actuació professional (redacció de projecte, direcció facultativa...).  
4. Ubicació.  
Disponibilitat d'oficina tècnica en la Comunitat Valenciana.  
5. Declaració de la situació laboral del sol·licitant.  
Caldrà indicar-hi: lliure exercici, al servei d'una empresa, i d'altres; amb indicació de les persones o entitats per a les quals es treballa o es presta serveis, així com dedicació a aquestes i s'hi ha d'aportar l'autorització de compatibilitat, si escau.  
Cal adjuntar el compromís de comunicar per escrit a l'oficina tècnica d'aquesta conselleria qualsevol variació sobre aquest punt si es produïa.  
6. Preferències geogràfiques d'actuació (província, comarca, municipi, zona, etc.).  
7. Lloc de presentació.  
Les ofertes es presentaran en el registre general de qualsevol de les següents dependències administratives:  
- Conselleria de Treball i Afers Socials, sítia al passeig de l'Albereda, 16, de València.  
- Direcció Territorial de Treball de la Conselleria de Treball i Afers Socials a Castelló, sítia al la pl. Mª Agustina, 1-2ª, de Castelló.  
- Direcció Territorial de Treball de la Conselleria de Treball i Afers Socials a Alacant, sítia al c/ Pintor Llorenç Casanova, 6, a Alacant.  
8. Termini de presentació.  
El termini d'admissió d'ofertes s'estableix en 15 dies hàbils, comptadors a partir de l'endemà de la publicació de la convocatòria al Diari Oficial de la Generalitat Valenciana.  
València, 1 de febrer de 1994.- El Conseller de Treball i Afers Socials: Francesc Xavier Sanahuja Sanchis.  
ANNEX I - A  
Model de sol·licitud a títol individual  
... de professió ..., amb domicili a l'efecte de notificacions ..., carrer... núm. ..., amb NIF ..., núm. telèfon ..., i amb núm. de fax ..., comparesc i  
EXPOSE:  
1r. Que conec l'anunci publicat per constituir una borsa d'ofertes d'assistències tècniques per a la Conselleria de Treball i Afers Socials, manifeste conèixer les bases de la convocatòria, reunir els requisits exigits per aquestes bases i, en general, els necessaris per contractar amb l'administració.  
2n. Que no em trobe inclòs en cap de les clàusules previstes en l'article 9 de la Llei de Contractes de l'Estat, segons la redacció donada pel Reial Decret Legislatiu 931/86, de 2 de maig.  
3r. Que accepte expressament l'obligació imposada en les bases quant a comunicar a la conselleria qualsevol variació que es produesca en l'estatus del sol·licitant en els termes que s'hi preveuen.  
Per tot això,  
SOL·LICITE:  
L'admissió en l'esmentada borsa d'ofertes i adjunte a aquest efecte i per ordre numèric els documents que s'exigeixen en les indicades bases i manifeste que desitge concórrer als següents capítols:  
- Opció primera: redacció de projectes i/o direcció facultativa d'obres d'edificació.  
- Opció segona: redacció d'estudis de seguretat i higiene i/o direcció facultativa d'obres d'edificació.  
..., ... d ... de 1994  
CONSELLERIA DE TREBALL I AFERS SOCIALS  
ANNEX I - B  
Model de sol·licitud formant equip  
... de professió ..., amb domicili a l'efecte de notificacions ..., carrer... núm..., amb NIF ..., núm. telèfon ..., i amb núm. de fax ..., que actua com a cap d'equip constituït pel qui subscriu i per:  
... de professió..., amb NIF ...  
... de professió..., amb NIF ...,  
comparesc i  
EXPOSE:  
1r. Que conec l'anunci publicat per constituir una borsa d'ofertes d'assistències tècniques per a la Conselleria de Treball i Afers Socials, manifeste conèixer les bases de la convocatòria, reunir els requisits exigits per aquestes bases i, en general, els necessaris per contractar amb l'administració.  
2n. Que no em trobe inclòs en cap de les clàusules previstes en l'article 9 de la Llei de Contractes de l'Estat, segons la redacció donada pel Reial Decret Legislatiu 931/86, de 2 de maig.  
3r. Que acceptem expressament l'obligació imposada en les bases quant a comunicar a la conselleria qualsevol variació que es produesca en l'estatus del sol·licitant en els termes que s'hi preveuen.  
Per tot això,  
SOL·LICITEM:  
Ser admesos en l'esmentada borsa d'ofertes i adjuntem a aquest efecte i per ordre numèric els documents que s'exigeixen en les indicades bases i manifestem que desitgem concórrer als següents capítols:  
- Opció primera: redacció de projectes i/o direcció facultativa d'obres d'edificació.  
- Opció segona: redacció d'estudis de seguretat i higiene i/o direcció facultativa d'obres d'edificació.  
..., .. d ... de 1994  
CONSELLERIA DE TREBALL I AFERS SOCIALS  
ANNEX I - C  
Model de sol·licitud d'empresa  
... com a representant legal de l'empresa..., amb domicili a l'efecte de notificacions ..., carrer... núm. ..., amb NIF ..., núm. telèfon ..., i amb núm. de fax ..., comparesc i  
EXPOSE:  
1r. Que assabentat de l'anunci publicat per constituir una borsa d'ofertes d'assistències tècniques per a la Conselleria de Treball i Afers Socials, manifeste conèixer les bases de la convocatòria, reunir els requisits exigits per aquestes bases i, en general, els necessaris per contractar amb l'administració.  
2n. Que no em trobe inclòs en cap de les clàusules previstes en l'article 9 de la Llei de Contractes de l'Estat, segons la redacció donada pel Reial Decret Legislatiu 931/86, de 2 de maig.  
3r. Que accepte expressament l'obligació imposada en les bases quant a comunicar a la conselleria qualsevol variació que es produesca en l'estatus del sol·licitant en els termes que s'hi preveuen.  
Per tot això,  
SOL·LICITE:  
Que la meua representada siga admesa en l'esmentada borsa d'ofertes i adjunte a aquest efecte i per ordre numèric els documents que s'exigeixen en les indicades bases i manifeste que desitja concórrer als següents capítols:  
- Opció primera: redacció de projectes i/o direcció facultativa d'obres d'edificació.  
- Opció segona: redacció d'estudis de seguretat i higiene i/o direcció facultativa d'obres d'edificació.  
..., .. d ... de 1994  
CONSELLERIA DE TREBALL I AFERS SOCIALS